เรื่องร้องเรียน (ถนน,ร้องเรียน,การเดินทาง,แสงสว่าง,ความปลอดภัย) วันที่ 2023-08-04 07:12:48 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030979

ขอให้ซ่อมแซมไฟฟ้าส่องสว่างริมทางชำรุด บริเวณ ตั้งแต่ซอยรามคำแหง 75 ไปจนถึงซอยรามคำแหง 77 ถนนรามคำแหง แขวงหัวหมาก เขตบางกะปิ กรุงเทพมหานคร จุดสังเกต จะอยู่ตรงข้ามกับบริษัท โอสถสภา จำกัด (มหาชน) เนื่องจากผู้ร้องแจ้งว่าบริเวณดังกล่าว ไฟฟ้าส่องสว่างริมทาง จำนวนหลายดวง (ไม่ทราบจำนวนดวงไฟที่ชำรุดอย่างชัดเจน) มีลักษณะชำรุด ไม่สามารถเปิดใช้งานได้ ทำให้มีแสงสว่างไม่เพียง ส่งผลให้การเดินทางสัญจรผ่านนั้นไม่สะดวก และเกรงว่าจะก่อให้เกิดอันตรายแก่ชีวิต-ทรัพย์สินได้ ประสบปัญหามาเป็นระยะเวลาประมาณ 5 เดือน เบื้องต้นผู้ร้องเคยแจ้งเรื่องไปยัง กรุงเทพมหานคร หมายเลขสายด่วน 1555 แล้ว จึงประสงค์ให้ทางหน่วยงานที่เกี่ยวข้องเร่งดำเนินการซ่อมแซมไฟฟ้าส่องสว่างริมทางบริเวณดังกล่าว เพื่ออำนวยความสะดวกในการสัญจรให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata